Дѣтство

Дѣтство  — вывойова доба людского организма од уроджѣня до физиологичной и социалной неповнолѣтости,
 Impubertas.

Час, коли ся закончуе дѣтство становить ся одповѣдно ку нормам и традициям сполоченства.Рыбинский E. M.: Детство.
История
Доростлость физиологична наставать в розличных державах в иншаком вѣку, напримѣр, в римском правѣ дѣвкы ся поважовали за доростлы од 12 рокы. Меджи физиологичнов доростлостьов и повнолѣтостьов, коли чоловѣк уже не дѣтина, але еще ани не доростлый (неповнолѣтость), одбывать ся остаточне доростаня физиологичне, социалне и психичне (поздный доростовый и пуберталный вѣк), по чому наставать повнолѣтость, коли чоловѣк ся ставать доростлым и правно зодповѣдным. В Австро-Мадярщинѣ подля закона ся дефиновали такы вывойовы добы:Ottův slovník naučný, том 12, сс. 545–546. 
 дѣтство до досягнутя 7 рокох;
 недозрѣлость до досягнутя 14 рокох;
 дозрѣлость до досягнутя 24 рокох;
 повнолѣтость по 24. року.
Сучасность
В сучасности ся найчастѣйше поуживать дробнѣйша периодизация:
дѣтство
  до едного мѣсяця — новородженець, новороденя(тко) 
 1 мѣсяць аж 1 рок — годя(тко), годча, буньча  (плеканый дѣтвак) 
 1 аж 3 рокы  — невинятко, ляльо 
 3 аж 6-7 рокы — школкарь(ка), предшколарь(ка) 
 6-7 аж 10-11 — зачаточный школный вѣк
доростаня (юность)
 10-11 аж 14-15 — доростовый вѣк 
 14-15 аж 16-18 — пуберталный вѣк 
Односно доростового периода дискутабилным зоставать, ци мож тот период односити ку дѣтству. Педагогика про то уживать понятя «дѣти и дорост».

Жерела и одказы
 Ottův slovník naučný. Dvanáctý díl. Praha : J. Otto, 1897. Доступне онлайн
 Рыбинский E. M.: Детство. //Педагогическая энциклопедия

 Референции 

Катеґорія:Дѣтство